НАЦРТ ОДЛУКЕ

 Скупштина општине Врњачка Бања на \_\_\_\_\_\_\_\_редовној седници одржаној дана, \_\_\_\_\_. 2016. године, на основу члана 13 став 1, члана 32 тачка 20 Закона о локалној самоуправи (‘’Службени гласник РС’’ број 129**/**2007 и 83/2014- други закон)**,** члана 15 Закон о ванредним ситуацијама („Службени гласник РС“, број 111/09, 92/11 и 93/12) и на основу члана 36 став 1 тачка 24 Статута општине Врњачка Бања (''Сл. лист Општине Врњачка Бања'' бр. 23/16-пречишћен текст), донела је:

О Д Л У К У

О УСПОСТАВЉАЊУ САРАДЊЕ ОПШТИНЕ ВРЊАЧКА БАЊА

СА ГРАДОВИМА И ОПШТИНАМА У СЛИВУ ЗАПАДНЕ МОРАВЕ

Члан 1

Општинa Врњачка Бања у складу са потребом интензивирања сарадње између градова и општина у сливу Западне Мораве, у циљу смањивања заједничких ризика и брзог опоравка након елементарних непогода и других несрећа успоставља сарадњу са градовима и општинама у сливу Западне Мораве:

1. Општином Ариље,
2. Општином Горњи Милановац,
3. Општином Ивањица,
4. Општином Кнић,
5. Општином Косјерић,
6. Градом Краљевoм,
7. Градом Крушевцом,
8. Општином Лучани,
9. Градом Новим Пазаром,
10. Општином Пожега,
11. Општином Рашка,
12. Општином Трстеник,
13. Градом Ужице,
14. Општином Чајетина,
15. Градом Чачком.

Члан 2

Специфични циљеви сарадње градова и општина у сливу Западне Мораве су развој јединица цивилне заштите опште намене, прикупљање, обрада и размена података између градова и општина и републичких установа о хазардима, изложености хазардима, осетљивости на хазарде и капацитетима за одговор и брз опоравак, заједничко планирање и спровођење инфраструктурних мера у складу са препорукама, студијама и анализама за проблем поплава у сливу Западне Мораве, оцењивање сеизмичког хазарда, јачање хоризонталне и вертикалне комуникације ради унапређења система ране најаве, развој стратегије планирања финансијских средстава и унапређење процеса процене штете и обнове после елементарне непогоде.

Члан 3

Усваја се Протокол о сарадњи градова и општина у сливу Западне Мораве.

Саставни део ове одлуке је Протокол о сарадњи градова и општина у сливу Западне Мораве.

Члан 4

 Овлашћује се председник општине Врњачка Бања, да у име општине Врњачка Бања потпише Протокол о сарадњи градова и општина у сливу Западне Мораве и посебним решењем формира стручни тим у складу са одредбама Протокола.

Обавезују се носиоци активности на спровођењу Протокола, да спроводе утврђене активности и благовремено достављају потребне податке и информације члановима стручног тима.

Члан 5

 Ова одлука ступа на снагу даном објављивања у ''Сл. листу општине Врњачка Бања''

СКУПШТИНА ОПШТИНЕ ВРЊАЧКА БАЊА

Број: \_\_\_\_\_\_\_\_\_\_\_\_\_ од \_\_\_\_\_\_\_\_\_ године

ПРЕДСЕДНИК

СКУПШТИНЕ ОПШТИНЕ

Иван Радовић

**О б р а з л о ж е њ е**

Правни основ за доношење Одлуке о усвајању сарадње општине Врњачка Бања са градовима и општинама у сливу Западне Мораве садржан је у члану 13 Закона о локалној самоуправи (“Службени гласник РС” број 129**/**2007 и 83/2014- други закон) и члану 36 став 1 тачка 24 Статута општине Врњачка Бања који прописује да јединице локалне самоуправе, односно општина Врњачка Бања може сарађивати и удруживати се са другим градовима и општинама, ради остваривања заједничких циљева, планова и програма развоја, као и других потреба од заједничких интереса.

Разлог за доношење ове Одлуке: Након мајских поплава 2014. године град Краљево је преко Градске управе, иницирао удруживање градова и општина у циљу смањења и управљања ризицима, као и брзом и ефикасном опоравку након елементарних непогода и других несрећа. Као кључно је препозната неопходна сарадња градова и општина који се налазе у сливу Западне Мораве. На изложену иницијативу, одобрење је дошло од стране Канцеларије за управљање јавним улагањима Владе Републике Србије, Сектора за ванредне ситуације МУП-а Републике Србије, Сталне конференције градова и општина, ЈВП Србијаводе, РХМЗ-а, РСЗ-а, као и међународних организација УНДП-а, Светске Банке и ФАО.

Дана, 8. децембра 2016. године, одржан је трећи састанак представника градова и општина слива Западне Мораве, на ком састанку је потписана Иницијатива за заједничко учешће градова и општина у сливу Западне Мораве у изради Протокола о сарадњи градова и општина у сливу Западне Мораве. Као резултат потписане Иницијативе, представљен је и Нацрт Протокола, који је израђен од стране Градске управе града Краљево. Након усаглашавања са другим општинама и градовима, текст Протокола је прихваћен од стране потписника Иницијативе шеснаест градова и општина у сливу Западне Мораве.

Доношењем ове Одлуке створиће се нови услови, а на основу будуће сарадње са градовима и општинама слива Западне Мораве, као и сарадње са надлежним републичким институцијама, средствима јавног информисања, привредом, организацијама грађанског друштва, дипломатско - конзуларним представништвима, међународним организацијама и установама, да општина Врњачка Бања квалитетније приступи процесима смањења и управљања ризицима, као и брзог и ефикасног опоравка након елементарних и других несрећа.

Финансијска средства потребна за спровођење ове Одлуке: Имајући у виду одредбе предложеног Меморандума којима су на општи начин утврђена правила будућег заједничког рада на стварању отпорније заједнице и заједничко деловање у циљу смањења ризика, као и одговора и брзог опоравка после елементарних непогода и других несрећа, то за реализацију ове одлуке није потребно обезбедити средства у буџету општине Врњачка Бања, односно предложени документ нема утицаја на буџетске расходе и издатке.

ОПШТИНСКА УПРАВА ОПШТИНЕ ВРЊАЧКА БАЊА

СЛУЖБА ЗА ПРИВРЕДУ, ЛОКАЛНО ЕКОНОМСКИ РАЗВОЈ

 И ДРУШТВЕНЕ ДЕЛАТНОСТИ

Број: 9-1041/16 од 12. 12. 2016. године

Обрадила:

Гордана Радичевић

ШЕФ СЛУЖБЕ НАЧЕЛНИКА

Живорад Јаћимовић ОПШТИНСКЕ УПРАВЕ

 Славиша Пауновић